钦定古今图书集成/历象汇编/庶征典/第149卷
## 钦定古今图书集成/历象汇编/庶征典/第149卷

| 钦定古今图书集成 历象汇编 第一百四十九卷 |

| |

钦定古今图书集成历象汇编庶征典

第一百四十九卷目录

梦部纪事四

庶征典第一百四十九卷

《录异记》：广明辛丑岁正月，僖宗车驾已及左绵郫县
镇使。任时当昼假寝于厅事，忽梦巡街小吏告之曰：
“‘大将军迎驾，合伺于道左’。任即奔诣通衢之侧，兵骑
数千已直北而去，旌旗部伍，异常严整，戈甲之盛，首
尾十馀里不绝。久之，介金曳地者千数，拥白马朱缨
金甲一人，五彩日月旗罗列以从。任鞠躬两食顷，队”
仗方绝。问报者大将军为谁，云“是法定寺后李将军
也。”既觉，流汗浃体，想其所睹，犹历然在目。是岁，余奉
诏青城修斋，话其事。

《北梦琐言》：“福建道以海口黄崎岸横石巉峭，常为舟
楫之患。闽王琅琊王审知思欲制置，惮于力役。乾宁
中，因梦金甲神自称吴安王，许助开凿。及觉，话于宾
僚，因命判官刘山甫躬往设祭，具述所梦之事。三奠
未终，海内灵怪俱见。山甫乃憩于僧院，凭高观之。风
雷暴兴，见一物非鱼非龙，鳞黄鬣赤。凡三日，风雷止”
霁，已别开一港，甚便行旅。当时录奏，赐号甘棠港。
《全唐诗话》：沈彬，字子文，高安人也。天性狂逸，好神仙
之事。少孤，西游以三举为约。常梦著锦衣，贴月而飞，
识者言：虽有虚名，不入月矣。

郑还古初娶柳氏女，嘉会之初，梦娶房氏。后柳卒。再
娶东都李氏，属房直温为东洛少尹，李之舅也。礼宴
皆房主之，始知旧梦之前定也。

《十国春秋？吴越曹圭传》：圭父信，知嘉兴监事。圭之将
生也，信梦一丈夫谓曰：“我当为尔子，有二千石。”已而
生圭。圭少负胆气，唐末事武肃王为嘉兴都将。淮南
兵围嘉兴，圭与族人师鲁环城固守。淮人望气者曰：
“此虽孤城中有贵人，未可图也。”是时戎马充斥，昼夜
戒严，圭日与师鲁登城楼，张乐豪饮，矢石交下，处之
晏如。未几围解。

《稽神录》：“伪吴春坊吏郭仁表，居冶城北，甲寅岁因得
疾沈痼，忽梦一道士，衣金花紫帔，从一小童自门入，
坐其堂上。仁表初不甚敬，因问疾何时可愈，道士厉
色曰：‘甚则有之。既寤疾甚，数夜复梦道士至，因叩首
逊谢久之，道士色解，索纸笔，仁表以为将疏方，即跪
奉之。道士书而授之，其辞曰：‘飘风暴雨可思惟，鹤望
巢门敛翅飞。吾道之宗正可依，万物之先数在兹，不
能行此欲何为’’？”梦中不晓其义，将问之，童子摇手曰：
“不可。”因拜谢。道士自西北而去，因而疾愈。

进士谢谔家南康，舍前有溪，常游戏之所也。谔为儿
时，尝梦浴溪中有人以珠一器遗之，曰：“郎吞此，则明
悟矣。”谔度其大者不可吞，即吞细者六十馀颗。及长，
善为诗，进士裴说为选其善者六十馀篇，行于世。江
南司农少卿崔万安分务广陵，尝病苦脾泄，其家人
祷于后土祠。是夕，万安梦一妇人，珠珥、珠履衣五重，
皆编贝玉为之。谓《万安》曰：“此病可治，今以一方相与，
可取青木香、肉豆蔻等分，枣肉为丸，米饮下二十丸。”
又云：“此药大热，疾平即止。”如其言服之遂愈。

江南有李令者，累任大邑，假秩至评事。世乱年老，无
复宦情，筑室于广陵法云寺之西，为终焉之计。尝梦
束草加首，口御一刀，两手各持一刀，入水而行，意甚
异之。俄而孙儒陷广陵，儒部将李琼屯兵于法云寺，
恒止李令家，父事令。及儒死，宣城裨将马殷、刘建封
辈率众南走，琼因强令俱行。及殷据湖南，琼为桂管
观察使，用令为《荔浦令》，则《前梦》之验也。

江南，陆洎为常州刺史，不克之任，为淮南副使。性和
雅重厚，时辈推仰之。副使李承嗣与之尤善。乙丑岁
九月，承嗣与诸客访之，洎从容曰：“某明年此月，当与
诸君别矣。”承嗣问其故，答曰：“吾向梦一骑兵召去，止
大明寺西可数里，至一大府，署曰阳明府。入门西序，
复由东向大门下马，入一室中，久之，吏引至阶下，门”
中有二绿衣吏捧一案，案上有书，一紫衣秉笏取书
宣云：“洎三世为人，皆行慈孝，功成业竟，并受此官，可
阳明府侍郎，判九州都监事，来年九月十七日本府
上事。”复以骑送归，奄然遂寤。灵命已定，不可改矣。诸
客默然。至明年九月，日使候其起居，及十六日，承嗣
复与向客候之，谓曰：“‘明日君当上事，今何无恙也’？洎
曰：‘府中已办，明当行也’。承嗣曰：‘吾尝以长者重君，今
无乃近妖乎’？洎曰：‘惟君与我有缘，他日必当卜邻’。承
嗣默然而去。明日遂卒，葬于茱茰湾。承嗣后为楚州
刺史，卒葬于洎墓之北《广异记》：“江南太子校书周延翰，性好道，颇修服饵之
事。尝梦神人以一卷书示之，若道家之经。其文皆”七
字为句，惟记其末句云：“紫髯之畔有丹砂”，延翰寤而
自喜，以为必得丹砂之效。后从事建业卒，葬于吴大
帝陵侧，无妻子，惟一婢，名丹砂。

《稽神录》：王瞻罢任归建业，泊舟秦淮，病甚，梦朱衣吏
执牒至曰：“君命尽，已奉诏召君。”瞻曰：“命不敢辞，但舟
中狭隘，欲宽假之，使得登岸卜居，无所惮也。”吏许诺，
以五日为期，曰：“至期平旦当来也。”既寤，便能下床，自
出僦舍，营办凶具。教其子哭踊之节，召六亲为别，至
期登榻安卧，向曙乃卒。

伪吴玉山主簿朱拯，赴选至扬都，梦入官署，堂上一
紫衣正坐，旁一绿衣紫衣起揖拯曰：“君当以十千钱
见与。”拯拜许诺，遂寤。顷补安福令，既至，谒城隍神，庙
宇神像皆如梦中。其神座后屋漏梁坏，拯叹曰：“十千
岂非此耶？”即以私财葺之，费如其数。

江南戎帅韦建，自统军除武昌节度使，将行，梦一朱
衣人导从数十，来诣韦曰：“闻公将镇鄂渚，仆所居在
焉。栋宇颓毁，风雨不蔽，非公不能为仆修完也。”韦许
诺。及至镇访之，乃宋无忌庙。视其像，即梦中所见，因
新其庙，祠祀数有灵验云。

寿春屠者郑就，家至贫，尝梦一人自称廉颇，谓就曰：
“可于屋东掘地，取吾宝剑，当令汝富，然不得改旧业。”
就如其言，果获之，逾年遂富。后泄其事，于是失剑。
《十国春秋·蜀山行章传》：高祖围成都日，忽梦一青衣
神大张其口，问于行章。行章对曰：“青衣，蜀地名也，垒
内故有青衣祠。今成都易子而食，守陴而哭，祠庙不
祀久矣，神张口者，是土地求飨于公尔，启唇齿而露
心腹之兆也。”已而逾十日，成都果降。

《吴高祖世家》：“天祐五年，初，徐温常夜梦入宫，见白龙
绕殿柱。诘旦，见隆演白衣拥柱而立，心异之。至是得
嗣立。”

《录异记》：前源洲中令宗夔，光天戊寅岁梦一万斤称，
如此者三度，挂称于楼屋脊桁之上，俄而桁称俱折，
心甚恶之。是岁十月八日戊申薨，时年六十有一。
《五代史范延光传》：延光为天雄军节度使，尝梦大蛇
自脐入其腹，半入而掣去之，以问门下术士张生，张
生赞曰：“蛇，龙类也。龙入腹中，王者之兆也。”张生自延
光微时，言其必贵，延光素神之，常置门下，言多辄中，
遂以其言为然，由是颇畜异志。

《十国春秋？前蜀刘赞传》：赞幼，文思迟钝，日祷天乞文
才，忽梦吞小金龟一枚，文章大进。乾德时，官嘉州司
马。后主荒淫无节，日与近臣潘在迎辈宴饮亵慢。赞
献陈后主三阁图，并作歌以讽。后主不之罪，而亦不
能用也。未几，迁学士。一日，吐金龟投水中，无何卒。
《北梦琐言》：丁会为昭义节帅，常惧梁祖雄猜疑，忌功
臣，忽谓敬翔曰：“吾梦丁会在前祗候，吾将骑马欲出。”
圉人以马就台，忽为丁会跨之以出。时梦中怒叱喝
数声，因惊觉，甚恶之。是月，丁会举潞州军民归江东
矣。

《传载略》：武肃王尝时诣诸院，孙敏利者，老姥监直听
更。一宵银枝灯有大蜥蜴沿油缸而吸，视之将竭，倏
然不见，亦不为意。明日王曰：“昨夜梦麻膏充肠而饱，
是何祥也。”宫中或有对者，王亦微哂而巳。

《玉溪编事》：“王蜀员外郎刘檀，本名审义，忽梦一孝子
引令上檀香树而谓曰：‘君速登’。刘乃登，遂向怀中出
绯衣，令服之，觉，因改名檀。未及一年，蜀郡牧请一杜
评事充倅职，奏授殿中侍御史内供奉，赐绯。敕下，杜
丁忧不行，杜遂举刘于郡侯，郡侯乃奏檀，而所授官
与杜充奏拟无别。是时刘方闲居力困，杜因遗刘新”
绯公服一领，果征梦焉。

《幸蜀记》：昶字保元，知祥第三子，母李氏，雍顺公主之
媵，尝梦大星自天坠落其怀，以告公主曰：“此婢有福
相，当生贵子。”

蜀梼杌潘炕，嬖于美妾解愁，恙成疾。解愁姓赵氏，其
母梦吞海棠花蕊而生，颇有国色，善为新声。

《录异记》：礼部尚书庾朴举进士时，甚有声称，方就策
名，梦入桂宫，折得桂枝，将归人间，视之已焦枯矣。俄
而下第，是岁婚归氏，亲迎之后，旬日间，窃视归氏额
上指许常涂艺油，问之，云：“小年为火所烧，有痕而无
发也。”故又名桂娘子，竟不登第也。

《江南别录》：“烈祖昇，为义祖所养。义祖梦为人引临大
水中黄龙数十，令义祖捉之。义祖获一龙而寤，明旦
乃得烈祖。”

《十国春秋？何致雍传》：“致雍，贾人子也。幼而英爽好学，
常随从父泊舟皖口。从父梦有人若官吏状，乘马冠
盖，数往来岸侧，点录舟中人物之籍。俄一人自后呼
曰：‘何仆射在此，勿遽惊之’。对曰：‘诺。不敢。已而从父寤
访舟中人，无一何姓者。翼日，风涛大作，旁舟多覆没，
惟致雍舟如故。从父谓致雍曰：‘我家世贫贱，吾复老
矣，何仆射必汝也’’？”善自爱。未几，致雍受知武穆王，起家节度判官。及王开国，除致雍户部侍郎、翰林学士。
文昭王为武安节度使，复改致雍判官，累职检校仆
射。卒于官，竟如皖口神之言。致雍善文章，所著《天策
寺碑》，楚人常称道。

《荆南武信王世家》：初，王常从梁太祖出征，引军旦发，
至逆旅，未晓，有妪秉烛而迎，执礼甚谨。王疑之，妪曰：
“适梦金甲神排户呼曰：‘有王者来，宜速起。将军得非
其人邪’？”王大悦而去，卒符其言。

《吴徐善传》：善，洪州人也。秦裴拔洪州，善有女弟，擅殊
色，为军校所得，强纳币焉，已竟挟之去。善诣广陵白
其事。是时，烈祖府庭甚严，布衣游士，经岁不得一见。
而善始至白沙，烈祖夜梦神告曰：“江西秀才徐善见
公，今在白沙逆旅矣。其人良士也，且有情，事未申，宜
厚遇之。”烈祖旦即遣骑迎善，既至，礼优渥，因具述女
弟被掠状，烈祖命购赎归。

《杨廷式传》：廷式雅善占梦。县令毛贞辅者，谒选广陵，
一夕梦口中吞日，既寤，腹犹热，问廷式，廷式曰：“此梦
甚大，非君所能当，若以君而言，宜为赤乌场官也。”已
而果然。

前蜀僧贯休绘罗汉一十六身，并一佛、二大士像，皆
作古野之貌，不类人间。或曰梦中所睹，觉后图之，谓
之《应梦罗汉》。

《吴越武肃王世家》：“长兴二年冬，王昼寝，梦青衣人捧
簿书以前，告曰：‘大王明年钱塘官满’。”及寤，颇恶之。
《册府元龟》：赵莹字元晖，华阴人，解褐为康延孝从事。
后唐同光中，延孝镇陕州，会庄宗伐蜀，命延孝骑将，
将行，留莹监修金天神祠。功既集，忽梦神召于前亭，
待以优礼，乃谓莹曰：“公富有前程，所宜自爱。”因遗一
剑一笏，觉而骇异。后为中书令，出为晋昌节度，移镇
华州，入为开府尹。复相位，加弘文馆大学士。

崔棁为太常卿尝自语于知友云：“某少时梦二人前
引行路一人计地里曰：‘一舍矣。可以止’。一人曰：‘此人
当更进三十有八里’”复行如所言二人偕止之俄而
惊觉棁尝识是梦以为定命之限故六十有七请退
明年果终焉。

《十国春秋·楚何仲举传》：“仲举，营道人也。美姿容，俊迈
绝伦。少时，母尝梦挟仲举入月。年十三，家贫，输税不
及限。李弘皋为营道令，怒之，命荷校系狱中。或言仲
举雅能文，且工敏，弘皋遽召问曰：‘若能诗，吾当贷汝’。
仲举援笔立就。弘皋大惊异，延之厅事，与讲钧礼。仲
举由是锐意力学。天成中入洛，会秦王从荣为河南”
尹倾身下士仲举与张抗江文蔚同游其门逾年遂
登进士第。

《册府元龟》：马引孙，后唐明宗朝为潞王河中从事。天
成中，尝计事赴阙，宿于逻店。其地有上逻神祠，夜梦
神人见召，待以优礼，手授二笔，其笔一大一小，觉而
异焉。及潞王即位，以引孙为翰林学士，引孙以为契
“鸿笔之兆，旋知贡举，私自谓曰：‘此二笔之毕应也’。”及
拜平章事上事，中堂吏奉二笔，熟视大小，如昔时梦
“中所授者。”引孙始悟冥数有定分也。

《宋史范质传》：“质字文素，大名宗城人。父守遇，郑州防
御判官。质生之夕，母梦神人授以五色笔。九岁能属
文，十三治《尚书》，教授生徒。后唐长兴四年举进士，其
后登相位，为太子太傅，封鲁国公。”

《册府元龟》：晋高祖初为河东节度，后唐末帝出师重
围晋阳，帝遣心腹何福单骑求援北蕃，蕃王自将诸
部赴之，不以缯帛，不以珠玉，若响应声谓福曰：“吾已
兆于梦，皆上帝命我，非我意也。”时援兵未至，唐将张
敬达引军逼城设栅。栅将成，忽有大风雨暴起，栅无
以立。后筑长连城，城欲就，又为水潦所坏，城竟不能
合。

永帝为护国军节度使，一日梦明宗召至寝门，与宋
王各剃头而退。及寤以问宾吏，皆无对者，时盐推官
李专美在座，屏人谓帝曰：“将来嗣主必明公也。”帝心
喜之。

《南唐近事》：烈祖尝昼寝，梦一黄龙缭绕殿槛，鳞甲炳
焕，照耀庭宇，殆非常状。逼而视之，蜿蜒如故。上既寤，
使视前殿，即齐王凭槛而立，侦上之安否。问至止时
刻，及视向背，皆符所梦。上曰：“天意谆谆，信非偶尔。成
吾家事，其惟此子乎。”旬月之间，遂正储位。齐王即元
宗居藩日所封之爵也。

烈祖辅吴，将有禅让之事，人情尚怀，彼此一二不乐。
周宗请之，上曰：“吾夜梦为人引剑斩吾之颈，意所恶
之。”宗遽下阶拜贺曰：“当策立耳。”居数日而内禅。
《册府元龟》：晋李专美字翼商，京兆人。后唐末帝镇凤
翔，专美为记室，在岐下，曾梦具裳简立嵩山之顶。及
为端明殿学士，与李崧同列，而班在其上，以所梦告
崧，且曰：“某非德非勋，安可久在此秩，居吾子之首乎？”
因恳求他官，寻移宣徽使。

《玉溪编事》：西蜀将王晖，任集州刺史，城中无水泉，值
岐兵攻城，且绝其水路，城内焦渴。王公乃中夜祈请神祇。及寐，梦一老父告曰：“‘州狱之下，当有灵泉’。王惊
寤，迟明，亟命操锸，于所止之处掘之，乃有泉流，居人
蒙活甚众。岐兵以城中无水，将坐俟其毙。王公命汲
泉水于城，扬而示之，其寇乃去。是日神泉亦竭。”
马令《南唐书马仁裕传》：“仁裕字德宽，北平王燧之后，
遇乱，徙居彭城，世为将。仁裕母方娠，梦人谓曰：‘北平
来归’。及生，有紫气满庭。数岁，学兵书，若成诵然。”
陆游《南唐书徐游传》：“游，知诲子也。徐锴属疾，忽梦巨
人持大铁”篵取己及兄铉，“并游”“同纳。”篵中锴与游皆
坠地，而铉独否。俄锴、游皆以疾卒云。

《申屠令坚传》：“令坚寐则梦与人𩰚。大呼而寤。乃聚侍
婢歌舞喧笑达旦始能寐。至是若与人搏击于帐中
者。逾时而卒。”

《十国春秋吴越皮光业传》：“光业微时，梦亭上木偶，人
皆列拜，觉而自负。”

《前蜀王承肇传》：承肇，宗侃第三子也。生于雅州，小字
獦獠儿。初，宗侃妻崔氏梦一人峨冠裒袖，自称周公
山神，牵五色兽逼其衣，遂孕承肇。居数年，有异人崔
和尚者，见承肇，抚其背曰：“老僧所居周公山，佳气减
半，乃孕灵于此邪？此子麒麟之精也，必为王者之瑞。”
承肇颇通兵法，后累官武定节度使，加太尉，国亡降
唐，为行军司马。

《后蜀侯弘实传》：弘实，千乘人也。幼而家贫，年十三，假
寐檐下，会暑月大雨，有虹自黄河饮水，俄贯弘实口，
良久始没。母见而奇之，及觉，问弘实有异否，对曰：“适
梦濡河取水，果腹而归。”

《册府元龟》：李郁为光禄卿，一日昼寝，梦食豆枣，觉而
有疾，谓其亲友曰：“尝闻‘枣’字重来，呼魂之象也。余神
气逼抑，将不免乎？”天福五年夏卒。

《稽神录》：江南大理司直邢陶，癸卯岁梦人告云：君当
为泾州刺史。既而为宣州泾县令，考满，复梦其人告
曰：“宣州诸县官人来春皆替，而君官诰不到。”邢甚恶
之，至明年春罢归。有荐陶为水部员外郎，牒下而所
司失去，复请二十馀日，竟未拜而卒。

《册府元龟》：赵上交仕晋为御史中丞。天福九年，少帝
御契丹于澶渊，上交从行。忽中夜梦有一女子为人
设筮，上交问曰：“‘此行主上栉风沐雨，百官暴露营野，
契丹几时当北去也’？女子曰：‘十二月五日也’。”俄见女
子袒衣，身有金甲，类将军之状。上交骇而寤，以告同
列咸曰：“此真异梦，不可轻为占测，当共志之。”时虏去
驾还，俱不以是日。及十二年正月朔日，契丹至浚北
郊，百官素服序列以朝之。虏长被狐裘，跨马驻层阜
之上，令百官去缟，具常服，谓曰：“尔辈无惧，吾亦人也。”
因开襟示所擐之甲，且云：“我昨来，特制此为南讨也。”
盖虏情多忌，常欲明其有备尔。时上交为御史中丞，
首引百官见其事，具省前梦，退谓旧同列曰：“虏生北
方，禀阴气，女子象，通卜筮者以多算也。此日乃明，其
应异乎？”及契丹北还，果以十七日也。

马令《南唐书宋齐丘传》：“齐丘少时，曾梦乘龙上天，凡
文武百司皆布朋党。及国家多难，因欲遂其窥窃之
计，卒以此败。”

《茅亭客话》：伪蜀眉州下方埙民姓家氏名居泰，夫妻
皆中年唯一男，既冠，忽患经年羸瘠，日加医药，无复
瘳减。父母遂虔诚置《千金方》一部于所居阁上，日夜
焚香，望峨眉山告孙真人，祷乞救护。经旬馀，一夕夫
妇同梦白衣老翁云：“汝男是当生时授父母，气数较
少，吾今教汝，每旦父母各呵气，令汝男开口而咽之，
‘如此三日，汝男当愈’。”夫妇觉而皆说，符协如一。遂冥
心依梦中所教，初则骨未始壮，次乃能食而行，积年，
诸苦顿愈，后冠褐入道，常事真人无怠焉。

《册府元龟》：“马重绩为司天监，梦游昆仑山，与上仙语
言，觉，具述其事，夜未央，无病而卒。”

李周为权开封尹将卒梦焚旌旗与铠甲繇是叹息
有归休之意三上章不得谢年七十四卒帝闻其忠
慎廉洁无积财叹息久之。

《十国春秋？后蜀辛寅逊传》：“寅逊拜司门郎中、知制诰、
中书舍人，出知武信军府，加史馆修撰，改给事中，与
修前蜀书。寅逊常梦掌中抽笔，占者曰：‘君必作学士
矣’。未几，迁翰林学士。寅逊六七十岁时，居青城山道
院，院有塑像黄姑者，一夕见梦于寅逊，谓曰：‘汝可食
杏仁，令汝聪利。老而弥壮，故有道性，又不终在此山，
须出山佐理，当代’。”寅逊。梦间拜请，其法则与《怡神论》
所载略同，及寤检其方，逐日服之，以至延上寿。
《宋史李涛传》，汉祖以涛堪任宰辅，拜中书侍郎，兼户
部尚书、平章事。隐帝即位，杨邠、周祖共掌机密，史弘
肇握兵柄，与武德使李邺等中外争夺，互作威福。涛
疏请出邠等藩镇，以清朝政。隐帝不能决，白于太后。
太后召邠等谕之，反为所构，免相归第。时中书厨釜
鸣者数四，涛昼寝阁中，梦严饰厅事，群吏趋走，云：迎
新宰相带诸司使。既寤，心异之。数日涛罢，以邠为相
兼枢密使册府元龟徐台符为兵部尚书、翰林学士承旨，与太
子太傅李崧为执友。崧为苏逢吉、史弘肇所构，乾祐
三年秋，梦崧谓曰：“予之冤横，得请于帝矣。”及苏、史诛，
并枭首于市。当崧所诛之地。

高祖镇太原，周太祖握蕃汉兵要，尝侍帐中，参决戎
政。时令少帝监符玺，颇相戏狎。暨从征邺城，旦夕同
侍。一日诘旦语太祖曰：“我夜来梦尔为驴负我升天，
既舍尔乘，俄变为龙，舍我南去何祥也。”笑而言曰：“公
为驴作少意智，勿空见玩。”抚掌而罢。为左卫大将军。
高祖欲改年号，中书进拟“乾和”二字，高祖改为乾祐，
与帝名相符。帝微有风痰，每连唾不止，目多闪掣，即
位之始，遽无恙。

《南唐近事》：“李征古，宜春人也。少时贱游，尝宿同郡潘
长史家。是夜潘妻梦门前有仪注鞍马拥剑衙队约
二百人，或坐或立，且云：‘太守在此。洎见乃寓宿秀才
觉后言于潘曰：‘此客非常人也。妾来晨略具饯酒一
锺，赠之金，扼腕曰：‘郎君他日富贵，慎勿相忘，李不可
知也。来年至京，一举成名。不二十年，自枢密副使除’’’”
本州刺史。离阙日，元宗赐内库酒二百瓶。

《清波杂志》：五代时有僧某，卓庵道边，艺蔬丐钱。一日
昼寝，梦一金色黄龙，食所艺莴苣数畦。僧寤惊，且曰：
“必有异人至。”已而见一伟丈夫于所梦之所，取莴苣
食之。僧视其状貌凛然，遂摄衣延之，馈食甚恭，顷刻
告去。僧嘱之曰：“富贵无相忘。”因以所梦告之，且曰：“公
他日得志，愿为老僧，只于此地建一大寺。”伟丈夫乃
艺祖也。既即位，求其僧尚存，遂命建寺，赐名普安，都
人称为道者院，则寿圣皇帝王封之名，已兆于此。
《宋史高防传》：汉祖召防赴太原，加检校金部郎中。干
祐初，授屯田员外郎，改浚仪令。时杨邠用事，与防有
隙，未几，免职。居数月，梦一吏以白帕裹印，自门入授
防，防寤而思曰：“白主刑，吾当为主刑官乎？”俄而周祖
即位，起为刑部员外郎，吏赍印至，一如梦中所睹。
马令《南唐书柴克宏传》，常州有隋末陈杲仁祠，杲仁
见梦于克宏曰：“吾以阴兵助尔。”及战，有黑牛二头冲
突越兵，克宏继之，大败越人，俘馘甚众。克宏奏封杲
仁为武烈大帝。

《潘佑传》：佑自言其母方娠，梦古衣冠人告曰：“我颜延
之也，与夫人为子。”及生七岁，始能语曰：“儿误伤白龙，
为上帝所罚也。”因吟诗曰：“只因骑折玉龙腰，谪在人
间三十六。”至是果以三十六岁卒。

《伍乔传》：乔，庐江人也，性嗜学，以淮人无出己右者，遂
渡江入庐山国学，苦节自励。一夕，见人掌自牖隙入，
中有“读易”二字，倏尔而却。乔默审其祥，取《易》读之，探
索精微。迨数年，山下有僧，夜梦人指大星曰：“此伍乔
星也。”僧与乔初不相知，达旦入国学访问，得乔喜甚，
勉之进取。乔以匮乏告，僧辄罄橐予之。

《册府元龟》：“周王峻为枢密使，梦被官府追摄入司簿
院，既寤，心恶之，以是尤加狂躁，寻被诛死。”

周和凝年十七举明经至京师忽梦人以五色笔一
束与之谓曰：“子有如此才何不举进士”自是才思敏
赡后至宰相罢为太子太傅卒。

王仁裕，字德辇，天水人。少孤，不从师训。年二十五，一
夕梦割其肠胃，引西江水以浣之。又睹水中沙石皆
有篆文，因取吞之。及寤心意豁然，自是文性甚高，后
为兵部尚书，太子少保，卒。

陆游《南唐书刘仁赡传》：“元宗闻仁赡死，哭之恸，赠太
师、中书令，谥忠肃，叹曰：‘仁赡有知，其肯舍我而受周
命耶’！是夕，梦仁赡若拜谢庭中，加封卫王。”

《宋史方技传》：王处讷，河南洛阳人。少时，有老叟至舍，
煮洛河石如面，令处讷食之，且曰：“汝性聪悟，后当为
人师。”又尝梦人持巨鉴，星宿灿然满中，剖腹纳之，觉
而汗洽，月馀，心胸犹觉痛，因留意星历占候之学，深
究其旨。

《南唐近事》：冯𠊨即刑部尚书谧之子也，举进士。初年
少，众誉籍籍，以为平折《丹桂秋赋》之间。僎一夕梦登
崇孝寺幡刹极高处打方响，先是徐幼文能圆梦，遂
诣徐请圆之，徐曰：“虽有声价，至下地洎来春。”𠊨俄成
名于侍郎韩熙载榜下。或有责徐之言谬者，徐曰：“诚
如吾语，后当知之。”放榜数日，中书奏主司取士不当，
遂追榜御试，冯果覆落。

《十国春秋？后蜀后主本纪》：广政二十三年十二月，皇
太后梦青衣神自言“宫中卫圣龙神，乞出居于外。”乃
命建堂于昭觉寺庑下，迁神出居之。

马令《南唐书罗颖传》：“颖初就举，金陵试《销刑鼎赋》《儒
术之本论》，有司以邓及为第一，颖为末缀。榜既上，后
主迁颖第二，手笔圈其名。颖是夕梦黑气环身，有长
人自上挽而出之。”

《十国春秋·吴越吴程传》：程在东越，以父荫不事苦学。
有谓程曰：“观子骨法与群儒类，但恨他日登将相，不
长谈论耳。”程自是颇勤学。文穆王时，西府院官滕携
者，常梦程化为赤龙，望南方而去。携因语梦于人曰“吴氏子，非我所测也。”及为福州，始验其兆。乾德初，程
梦一羽人布策于前曰：“计子之算而所遗者三。”后三
年，程卒，年七十有三。王命复原官，谥曰《忠烈》。

《南唐近事》：程员举进士，将逼试，夜梦乌衣吏及门告
员曰：“君与王伦、廖衢、陈度、魏清并已及第。”员梦中惊
喜，理服驰马诣省门，见杨遂、张观、曾𫖮立街中，谓曰：
“榜在鸡行，何忽至此。”员怅然而觉，秘不敢言。其年考
功员外郎张秘权知贡举，果拔杨遂等三人，员辈卒
无征。既而内降御札，尚虑遗贤，命张洎舍人取所试
诗赋付中书重定，务在精选。洎果取员等五人，附来
春别榜及第。明年岁在癸酉也。

《江表志》：“后主嗣服之初，夜梦有羊据文德殿御榻而
坐，甚恶之。洎乙亥冬，太祖吊伐之初，首命吏部郎中
杨克让知府事，故已阴数定也。”

《宋史湖南周氏世家》：周行逢子保权，年十一。初，行逢
疾且亟，召将校托保权曰：“‘吾部内凶狠者，诛之略尽，
惟张文表在焉。吾死，文表必乱，诸公善佐吾儿，无失
土宇。必不得已，当举族归朝，无令陷于虎口’。行逢卒，
明年春，文表果自衡州举兵据潭州，将取朗陵。保权
遣其将杨师璠悉众以御文表，保权泣谓众曰：‘先君
可谓知人矣。今坟土未干，文表构逆，军府安危，在此
一举，诸公勉之’！”众皆感愤，遂破其众于平津亭，擒文
表，脔而食之。初，文表将攻长沙，犹豫未决。有小校梦
文表龙出领下，明日以告，文表喜曰：“天命也。”及败，枭
首于朗陵市。

马令《南唐书黄载传》：“载游湘潭州，将辟致庠序，诸生
醵会，市羊以备馔。载梦一羊前跪请命，晨出见羊，跪
伏如所梦。载以己缗偿诸生，而畜其羊。”

《十国春秋？南唐徐锴传》：先是宋师伐江南，金陵将陷，
有梦四角女子行空中，以巨簁簸物，散落如豆著地，
皆成人形。或问之，对曰：“此当死于难者。”后见一金紫
贵人坠地云：此徐舍人也。既寤，异之，及旦则闻锴死
矣。

《聂绍元传》：绍元字伯祖，母程有娠，梦天人指其腹曰：
“此子当证道果。”及生而颖达有异群儿，长好书史，尢
精老庄文列。一日诣金陵，师道士高朗昭受戒。箓是
夕梦入一城，有朱衣者凭几谓绍元曰：“此司录之所
也，可自阅籍。”籍云：聂绍元十八入道，二十授上清秘
法，二十六又往南岳，遂掩卷而寤，久之还问政山，筑
室以居，自号无名子。时后主酷好浮屠学，黄冠辈多
落须发以趣之，绍元上疏切谏。居无何，病卒。卒之日，
四鹤集于屋，又神光从空而下，望见者疑为火所焚。
是日，有人见绍元与三道士绯绿乘马，从者数十辈
南去，绍元曰：“吾往南岳矣。”

《辽史太祖本纪》：“太祖，德祖皇帝长子，母曰宣简皇后
萧氏，唐咸通十三年生。初，母梦日堕怀中，有娠，及生，
室有神光异香。”

《韩延徽传》：延徽南奔，太祖梦白鹤自帐中出，比还，复
入帐中，诘旦谓侍臣曰：“延徽至矣。”已而果然。

《后妃传》：圣宗钦哀皇后萧氏，后母尝梦金柱擎天，诸
子欲上，不能后。后至，与仆从皆陞异之。

《张俭传》：俭，宛平人，性端悫，不事外饰。统和十四年，举
进士第一，调云州幕官。故事，车驾经行，长吏当有所
献。圣宗猎云中，节度使进曰：“臣境无他产，惟幕僚张
俭一代之宝，愿以为献。”先是，上梦四人侍侧，赐食人
二口。至闻俭名始悟。召见，容止朴野，访及世务，占奏
三十馀事。由此顾遇特异，践历清华，号称明干。
《耶律乙辛传》：乙辛初慧黠，尝牧羊至日昃，迭剌视之，
乙辛熟寝，迭剌触之觉，乙辛怒曰：“何遽惊我？适梦人
手执日月以食我，我已食月，啖日方半而觉，惜不尽
食之。”迭剌自是不令牧羊。

《焚椒录》：懿德皇后萧氏为北面官，南院枢密使。惠之
少女母耶律氏，梦月坠怀，已复东升，光辉照烂，不可
仰视，渐升中天，忽为天狗所食，惊寤而后生。时重熙
九年五月己未也。母以语惠，惠曰：“此女必大贵而不
得令终，且五日生女，古人所忌，命已定矣，将复奈何？”
《宋史吴越世家》：“废王倧长子惟治，初镇四明，尝梦神”
人被甲，自称西岳神，谓惟治曰：“公面有缺文，即捧土
培之。”后领华州节钺三十年。

《孙承祐传》：承祐，钱塘人。俶纳其姊为妃。承祐少时，尝
梦神人以蓍草一本，增其一而授之。祐既寤，以语所亲
曰：“大衍之数五十，其用四十有九，今增其一，我寿止
于此乎。”果五十而卒。

《董遵晦传》：遵晦父宗本为随州刺史。太祖微时，客游
至汉东依宗本。而遵晦凭借父势，太祖每避之。遵晦
尝谓太祖曰：“每见城上紫云如盖，又梦登高台遇黑
蛇，约长百尺馀，俄化龙飞腾东北去，雷电随之，是何
祥也？”太祖皆不对。他日论兵战事，遵晦理多屈，拂衣
而起。太祖乃辞宗本去，自是紫云渐散。及即位，一日
便殿召见，遵晦伏地请死。帝令左右扶起，因谕之曰：
“卿尚记往日紫云及龙化之梦乎？”遵晦再拜呼万岁《儒林传》：辛文悦者，不知何许人，以《五经》教授，太祖幼
时从其肄业。周显德中，太祖历禁卫，为殿前都点检，
节制方面。文悦久不获接见，一日，梦邀车驾请见，既
拜，乃太祖也。太祖亦梦其来谒，因令左右寻访，文悦
果自至，太祖异之。及登位，召见，授太子中允、判太府
事。开宝三年，出知房州。时周、郑王出居是州，上以文
悦长者，故命焉。文悦后累迁至员外郎。

《翰府名谈》：陈希夷先生每睡则半载，或数月，近亦不
下。月馀赠金励睡诗曰：“常人无所重，惟睡乃为重。举
世皆为息，魂离神不动。觉来无所知，贪求心愈动。堪
笑尘中人，不知梦是梦。”又曰：“至人本无梦，其梦乃游
仙。真人本无睡，睡则浮云烟。炉里近为药，壶中别有
天。欲知睡梦里，人间第一元。”又尝题石水涧曰：“银河
洒落翠花冷，一派回环湛晚晖。几恨却为顽石碍，琉
璃滑处玉花飞。”又《题西峰》曰：“为爱西峰好，吟头尽日
昂。喦花红作阵，溪水绿成行。几夜碍新月，半山无夕
阳。寄信嘉遁客，此处是仙乡。”又《华山》曰：“半夜天香入
岩谷，西风吹落岭头莲。空爱掌云侵碧汉，无人曾叹
豆灵仙。”

《乘异记》：陶谷少时，梦为吏追去，云：“奉符换眼。”吏附谷
耳求钱安第一等眼，谷不应，又安第二等眼，又不应，
吏曰：“只得第三等眼矣。”既觉，眼睛深碧色，后遇善相
道士陈紫阳相谷曰：“一双鬼眼固当清贵，然不至大
位也。”后果然。

《乐善录》：淳于棼尝昼寝，梦二紫衣吏引自宅南古槐
下入，俄至一城，重楼杰阁，金题其榜曰：“大槐安国。”既
入城，又见一吏迎揖曰：“驸马远来，且少憩于此，此东
华馆也。”居数日，王引见，一见大悦，即以公主名瑶芳
者妻之。未几出典南柯，郡政大举，王甚礼焉。在任凡
二十年，许生男子五人，女子二人。无何主卒，方悲恸
间，忽然惊觉，乃知是梦。立命发掘，其槐下果有一穴，
中有一台，色赤如丹，二大蚁处之，即所谓大槐，安国
都邑也。又穷其穴，直上南枝，即棼所典南柯也。棼大
骇异，复命掩之。

《宋史荆南高氏世家》：“梁延嗣，京兆长安人。少事高季
兴，入宋为濠州防御使。尝暴疾，禳于城隍神，是夕梦
神人告以九九之数，俄疾愈。开宝九年卒，年八十一。”
《后妃列传》：“李贤妃，真定人，乾州防御使英之女也。太
祖闻妃有容德，为太宗聘之。开宝中，封陇西郡君。太
宗即位，进夫人。生皇女二人，皆早亡。次生楚王元佐。”
妃尝梦日轮逼己，以裾承之，光耀遍体。惊而寤。遂生
真宗。

《吴越世家》：“俶异母弟俨判和州，赠昭化军节度。俨嗜
学，博涉经史，少梦人遗以大砚，自是乐为文辞，颇敏
速富赡。当时国中词翰多出其手。归京师，与朝廷文
士游，歌咏不绝。”

《安守忠传》：宋初为左卫将军，历濮州刺史。太平兴国
初，知灵州，在官凡七年。雍熙二年，改知易州，徙夏州。
每西戎犯边，战无不捷，录功就拜濮州团练使。端拱
中，知沧州，改瀛州兼高阳关驻泊部署，迁瀛州防御
使。初，守忠尝梦一“濮”字方丈馀，及领是郡几二十年，
于是始悟。

《茅亭客话》：陵阳至道观主费禹珪，字天锡，文学优赡，
时辈所称。伪蜀尝应进士举，名绚。或梦衣锦在井中，
觉后自喜曰：“及第衣锦游乡井尔。”他日因与知军事
推官苏协论名第皆由阴注，凡举人将历科场，多有
异梦，禹珪因言前梦，苏曰：“非佳梦尔，衣锦井中，是文
章未显之兆。”费不悦，来春果下第归乡，因告苏曰：“人
生百年，有如风烛，止可怡神养志，诗酒寄情，更不能
为屑屑之儒，诚有云栖之志矣。”苏曰：“世禄暂荣，浮生
如寄，唯登真履道，可后天为期也。某有竖子虽愚，可
教授之，即参政侍郎也。”洎明年，圣朝伐蜀，苏上京历
任至太平兴国年中，授开封府司录参军，不禄。休复
尝读《医书》云：“人藏气，阴多则梦数，阳”壮则梦稀，有梦
亦不复记之。夫瞽者无梦，愚者少梦，故驺早百夕无
一梦，乃知梦者习也，又不独至人者哉。顷有一士人
能原梦，遂撰一梦，请占之，灾祥皆验。他日告云：“吾实
无梦，向所梦吾撰也，聊以试君，皆验何也？”原梦者曰：
“意形于言，灾祥随之，何况梦笔梦松者乎？”则知梦者
不可以一事推之尔。

《宋史魏野传》：“野字仲先，陜州陕人也。世为农。母尝梦
引袂于月中承兔，得之，因有娠，遂生野。”

《茅亭客话》：“伪蜀举人张洸字海上，雍熙丙戌岁往嘉
州谒平羌令，船次平羌溉下，夜泊，忽梦二人容貌端
俨，白衣华焕，于洸前俯伏求救。洸觉，惟闻船栈下跳
踯之声不已，视之乃二鲤鱼焉。洸性躁急，不能容物，
怒此鱼挠其寝，遂扶栈取鱼，弃于江中。既而就寝，复
梦二白衣持大蒜数头恳谢而去。迟明方悟向梦者”
鱼也。至于平羌，因以梦告平羌令，令曰：“君之梦祥符
也。放鱼所感蒜者，筭也，当延君筭尔。”洸至晚年，著《后
隐书》三卷，亦纪梦鱼之事，享寿七十八而卒《宋史杨亿传》：亿字大年，建州浦城人。祖文逸，南唐玉
山令。亿将生，文逸梦一道人，自称怀玉山人来谒。未
几，亿生七岁能属文，年十一，太宗召试，授秘书省正
字。淳化中，命试翰林，赐进士第，迁光禄寺丞，累迁工
部侍郎。

《臧丙传》：丙字梦寿，淳化二年，拜右谏议大夫，出知江
陵府，年五十三卒。丙旧名愚，字仲回，既孤，常梦其父
召丙，偶立于庭，向空指曰：“老人星见矣。”丙仰视之，黄
明润大，因望而拜。既寤，私喜曰：“吉祥也。”以寿星出丙
入丁，乃改名焉。至是无验。丙于礼不当更名，古人戒
数占梦无妄喜也。

《清波杂志》：“淳化宰相张公齐贤布衣时，常春游嵩岳，
醉卧巨石上，梦人驱群羊于前曰：‘此张相公食料羊
也。既贵，每食数斤，犹未厌饫健啖，世无比者’。”此与唐
赞皇李德裕梦人谓平生合享万羊之兆符合。
《宋史真宗章献明肃刘皇后传》：“刘皇后，其先家太原，
后徙益州，为华阳人。祖延庆，在晋、汉间为右骁卫大
将军。”父通，虎捷都指挥使，嘉州刺史，从征太原，道卒。
后，通第二女也。初，母庞梦月入怀，已而有娠，遂生后。
《清波杂志》：曹武惠彬下江南，副帅欲屠城，曹力止之
曰：“此已降，不可杀。”曹后梦一人告之曰：“汝能全江南
一城人”，帝乃赐汝城中人为汝子孙。故其后繁盛，今
虽湮微，犹应出两府。曹泳景游尝语：“此两府其自期
耶？”

《宋史方技传》：“赵自然，太平繁昌人。家荻港旁，以鬻茗
为业。本名王九。始十三，疾甚，父抱诣青华观，许为道
士。后梦一人状貌魁伟，纶巾素袍，鬓发斑白，自云姓
阴，引之登高山，谓曰：‘汝有道气，吾将教汝辟谷之法’。
乃出青柏枝令啖，梦中食之。及觉，遂不食，神气清爽，
每闻火食气即呕，惟生果清泉而已。岁馀复梦向见”
老人，教以篆书数百字，寤悉能记，写以示人，皆不能
识。或云：“此非篆也，乃道家符箓耳。”尝为《元道歌》，言修
炼之要，知州王洞表其事。太宗召赴阙，亲问之，赐道
士服，改名自然。

《贤奕编》：张忠定公咏守成都，尝梦谒紫府真君。坐定，
吏忽报请到西门黄承事。真君降阶接之，礼甚恭，且
揖公坐承事之下。明日遣人诣西门请黄承事，比至，
果如梦中所见，公即以所梦告之，问平日有何阴德，
真君礼遇如此。承事云：“无他长，唯每岁禾麦熟时，以
钱收籴。至明年新陈未接之时，粜与细民，价值不增”，
升斗如故。公曰：“此宜坐我上也。”令二吏掖之，使端受，
四拜承事。名兼济，后裔繁衍，青紫不绝。

《宋史凌策传》：“策以右谏议大夫集贤殿学士知益州。
初，策登第，梦人以六印加剑上遗之。其后往剑外，凡
六任，时以为异。”

《杨砺传》：“砺，端拱初真宗在襄邸，迁库部，充记室参军，
赐金紫。初，广顺中，世宗节制澶州，砺贽文见之，馆接
数日，世宗入朝，砺处僧舍，梦古衣冠者曰：‘汝能从乎’。
砺随往，睹宫卫若非人间，殿上主者，秉圭南向，总三
十馀。砺升谒之，最上者前有案置簿，录人姓名，砺见
己名居首，因请示休咎。王者曰：‘我非汝师’。指一人曰：
‘此《来和天尊》，异日汝主也，当问之’。”其人笑曰：“此去四
十年，汝功成，予名亦显矣。”砺再拜，寤而志之。砺初名
励，以籍作砺，遂改之。至是受命谒见藩府，归谓子曰：
“吾今见藩府襄王仪貌，即所梦《来和天尊》也。”迁水部
郎中。真宗尹开封，砺为推官。真宗尝问砺何年及第？
砺唯唯不对。后知其唱名第一，自悔失问，谓砺不以
科名自伐，甚重之。历工部侍郎、枢密副使。卒，年六十
九。真宗轸悼，谓宰相曰：“砺介直清苦，方当任用，遽此
沦谢。”即冒雨临其丧。砺僦舍委巷中，乘舆不能进步。
至其第，嗟悯久之。废朝，赠兵部尚书，中使护葬。
《茅亭客话》：雍道者名法志，东川飞乌县元和乡人也。
人虽鄙朴，而性慕清虚，尝供养一石老君及诵《天蓬
咒枕中经》。因梦一道士云：“雍法志，吾于汝处求钱三
千贯。”文法志辞贫，道士取石像前棕帚云：“但有患者，
将此帚扫之即愈。”言讫而觉，因是乡里有患者，将帚
扫之，应手立愈。里人相传，求医者填委。时郡城西南
青羊宫即老君降生之所。咸平中，兵火荡焚，唯降生、
元阳二台存焉。遗址荒圮，鞠为茂草。己酉岁，知州密
直学士任公请重兴旧址。其殿东每夜闻钟声，不知
所因，凿池获一铜钟，扣之响三十馀里，士庶游观，经
春及夏，法志于宫门见一小儿伛偻而行，以棕帚扫
之，正腰而去，聚观者架肩接踵。礼法志为神仙时，起
宫工匠辈有腰脚手臂痛者，扫之皆愈。因是《四远传》
云：“雍道者扫，盲者能视，跛者能履，患者云集。有赍金
守门，经旬未获扫者所得钱帛，并送营造所。逾百日，
因悦一妇人，潜出不归，患人稍稍不集。至是年冬，再
来扫，病无应，自惭而遁。”因诘其修造掌籍者，钱仅三
千馀贯，正符梦中之数尔。

《青箱杂记》：李文定公迪美须髯，未御试，一夕忽梦被
人剃削俱尽，迪亦恶之。有解者曰：“秀才须作状元，缘今岁省元是刘滋，已替滋矣，非状元而何？”是岁果第
一人。

《谈苑》：真宗临轩策士，夜梦下有菜一苗甚盛，与殿基
相高。及拆第一卷，是乃蔡齐。上见其容貌，曰：“得人矣。”
特诏执金吾。七人清道，自齐始。

《宋史礼志》：“‘帝于大中祥符五年十月语辅臣曰：‘朕梦
先降神人，传玉皇之命云：先令汝祖赵某授汝天书，
令再见汝如唐朝恭奉元元皇帝’。翼日，复梦神人传
天尊言：吾坐西斜，设六位以候’。是日即于延恩殿设
道场，五鼓一筹，先闻异香。顷之，黄光满殿，蔽灯烛，睹
灵仙仪卫。天尊至，朕再拜殿下。俄黄雾起，须臾雾散，
由西陛升，见侍从在东陛，天尊坐，有六人揖天尊而
后坐。朕欲拜六人，天尊止令揖，命朕前曰：‘吾人皇九
人中一人也，是赵之始祖。再降乃轩辕皇帝，凡世所
知少典之子，非也。母感电生于寿丘。后唐时奉玉帝
命，七月一日下降，总治下方，主赵氏之族，今已百年。
皇帝善为抚育苍生，无怠前志’。即离”坐乘云而去。王
旦等皆再拜称贺。即召旦等至延恩殿，历观临降之
所，并布告天下